Hollandov tunel, smer z Manhattanu do New Jersey
**Holland Tunnel** je diaľničný tunel na ceste Interstate 78 pod riekou Hudson spájajúci ostrov Manhattan v New Yorku s Jersey City v štáte New Jersey.

Tunel bol pôvodne známy ako *Hudson River Vehicular Tunnel* (Vozidlový tunel rieky Hudson) alebo *Canal Street Tunel* a spolu s Lincolnovým tunelom je jedným z dvoch diaľničných tunelov pod riekou Hudson. Po smrti Clifforda Milburna Hollanda (1883 - 1924), hlavného inžiniera projektu, ktorý zomrel tri roky pred dokončením stavby, tunel premenovali na Holland Tunnel. Hollandovým nástupcom sa stal stavebný inžinier Ole Singstad, a pod jeho vedením stavbu tunela dokončili.

Vjazd do tunelu z New York City.
Prvý koncept sa objavil v roku 1906 kvôli potrebe dopravného spojenia New Yorku a New Jersey. Stavba začala v roku 1920, dokončená bola v roku 1927. Holland Tunnel bol prvý mechanicky odvetrávaný tunel na svete určený pre automobily.

Stavba tunelu si vyžiadala životy štrnástich pracovníkov.

Tunel sa skladá z dvojice rúr, z ktorých každá má dva jazdné pruhy (šírka cesty 6 metrov). Výška je 3,8 m. Severná rúra je dlhá 2608 m, južná 2551 m. Obe sú umiestnené v skalnom podloží pod riekou, s najnižším bodom vozovky približne 28 m pod hladinou. Frekvencia prevádzky v tuneli sa v posledných rokoch udržala nemenná aj napriek prísnym obmedzeniam prevádzky, ktoré boli reakciou na útoky 11. septembra 2001, vrátane zákazu komerčnej prevádzky do New Yorku, zavedeného v auguste 2004. V roku 2007 tunel používalo 34 698 000 vozidiel (V roku 2005 ho používalo 33 964 000 vozidiel, v roku 2006 34 729 385).

Do tunelu sa pri jazde na Manhattan platí mýtne 15 amerických dolárov za automobil (10,50 dolárov mimo špičky E-ZPass). Za deň prejde tunelom priemerne 37 300 automobilov.

V roku 1993 bol tunel vyhlásený za národnú kultúrnu pamiatku.

Nehody a terorizmus
-------------------

* V roku 1949 spôsobil požiar kamiónu, ktorý prevážal chemikálie, obrovské škody v južnej rúre tunelu. Aj keď nikto neprišiel o život, požiar mal za následok 66 zranených a škodu takmer 600 000 dolárov na poškodenej konštrukcii.
* Po 11. septembri 2001 bol tunel takmer mesiac uzavretý. Keď ho znovu 15. októbra otvorili, boli prijaté nové bezpečnostné predpisy, ktoré zakazujú prejazd osobným automobilom s len jedným pasažierom a nákladným automobilom. Osobným automobilom s jedným pasažierom sa zakazoval prejazd medzi 6:00 ráno až 10:00 dopoludnia. Zákaz bol zrušený 17. novembra 2003.

Referencie
----------

1. ↑
2. ↑
3. ↑   *2005 NYSDOT Traffic Data Report: AADT Values for Select Toll Facilities* [online]. [Cit. 2007-05-05]. Dostupné online.
4. ↑
5. ↑
6. ↑
7. ↑

Zdroj
-----

*Tento článok je čiastočný alebo úplný preklad článku Hollandův tunel na českej Wikipédii.*

| * z
* d
* u
Mosty a tunely v New Yorku |
| --- |
| Mosty | 
* Alexander Hamilton Bridge
* Arthur Kill Vertical Lift Bridge
* Bayonne Bridge
* Broadway Bridge
* Brooklyn Bridge
* Bronx–Whitestone Bridge
* City Island Bridge
* Cross Bay Veterans Memorial Bridge
* George Washington Bridge
* Goethals Bridge
* Greenpoint Avenue Bridge
* Hell Gate Bridge
* Henry Hudson Bridge
* Joseph P. Addabbo Memorial Bridge
* Kosciuszko Bridge
* Macombs Dam Bridge
* Madison Avenue Bridge
* Manhattan Bridge
* Marine Parkway-Gil Hodges Memorial Bridge
* 145th Street Bridge
* Outerbridge Crossing
* Park Avenue Bridge
* Pelham Bridge
* Pulaski Bridge
* Queensboro Bridge
* Rikers Island Bridge
* Robert F. Kennedy Bridge
* Roosevelt Island Bridge
* Spuyten Duyvil Bridge
* Third Avenue Bridge
* Throgs Neck Bridge
* University Heights Bridge
* Verrazano-Narrows Bridge
* Washington Bridge
* Williamsburg Bridge
* Willis Avenue Bridge

 |
| Tunely | 
* Brooklyn–Battery Tunnel
* East River Tunnels
* Holland Tunnel
* Lincoln Tunnel
* North River Tunnels
* Queens–Midtown Tunnel

 |
| Operátori | 
* MTA Bridges and Tunnels
* Port Authority of New York and New Jersey
* New York City Department of Transportation
* New York State Department of Transportation
* Amtrak

 |